Jean Amouroux

Jean AMOUROUX ( - Perpinjano, ) estis franca esperantisto. Kiel konata amatora historiisto kaj kolektanto de Esperantaĵoj, precipe de E-filatelaĵoj, laŭlonge de jardekoj li helpis savi multajn dokumentojn kaj el ili regule produktis multajn artikolojn por E-movadaj gazetoj kaj kunlaboris kun historiistoj, bibliotekoj kaj muzeoj.  Pacienca esploristo, li multjare proksime kunlaboris kun Ludovikito (Itô Kanzi), kompilinto de la impona Plena Verkaro de Zamenhof (PVZ), kun Marcel Delcourt pri la pioniroj de la E-movado en Francio kaj kun Luis Hernández Yzal, iniciatinto de la Muzeo de Esperanto de Subirats (en Katalunio, Hispanio).

 Elektitaj publikigaĵoj 
 Histoire du mouvement espérantiste en Roussillon, revuo respektive eldonejo "Conflent", Prades, n° 137, 114 paĝoj, 1985
 Ĉu Zamenhof estis framasono?, revuo Franca Esperantisto, n-ro 464, majo 1995
 Gonin H., Amouroux J. Centjara asocia Esperanto-movado en Francio. 3 vol. — Paris, 1998.
 Louis de Beaufront, "La Gazeto", n-ro 134, januaro 2008
 Jean Ribillard (1904-1962), originala artikolo en volumo 10 de la serio Beletra Almanako (BA), februaro 2011
 Tamen ne recenze pri recenzo, eseo en volumo 19 de la serio Beletra Almanako (BA), februaro 2014
 Koboldaĵoj, eseo en volumo 20 de la serio Beletra Almanako (BA), junio 2014
 Koboldaĵoj 1 kaj 2, poeziaĵoj en volumo 21 de la serio Beletra Almanako (BA), oktobro 2014

 Referencoj 

Kategorio:Francaj esperantistoj
Kategorio:Katalunaj esperantistoj
Kategorio:Historiistoj pri Esperanto